Di tazwara ad neṭṭef taḍuḍṭ ad tt-neslxes ad tt- tensired s sabun n uqadḥum, ad ttneslxes deg waman mi terkem ad yefsi akk ṣabun nni, ad tt-newwet ad tt-nexdem akk d timandiwin ad tens akken deg-s mi d azekka nni sbaḥ, ad nekker ad tt-neddez ad as-nger aman mbaɛd ad tt-neslil s waman zeddigen, ad tt-nekkes ar ukaju neɣ ar ubeḥnuq ad tekkaw; mi ara ad tekkaw ad tt-nezwi s imezwi, ad tt-nsefsu ad as-nekkes ixeclawen, ad tt-nesqerdec s uqerdac, ad tt-nexdem d timettulin ad tt-nesbabbay ta ɣef ta mbeɛd simal tettfakeḍ s uqerdac ad tt-telmeḍ s yiẓḍi, ad uɣalen d ulman, mi tekfiḍ ad tt-nexdm ḍ tagukert d takurt.